Diari Oficial de la Generalitat Valenciana


Sumari del DOGV 3628, del 18-11-1999 (1999/9465)

Notificació d’expropiació forçosa de les finques rústiques registrades cadastralment com a parcel·les 391, 392 i 623 del polígon 1 corresponents al terme municipal de Villar del Arzobispo.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3628

Data del DOGV
:   18-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9465


Organisme emissor
:   Conselleria d'Indústria i Comerç

Tipus de document
:   Anunci

Notificació d'expropiació forçosa de les finques rústiques registrades cadastralment com a parcel·les 391, 392 i 623 del polígon 1 corresponents al terme municipal de Villar del Arzobispo. [1999/M9465]
  
Els senyors Pascual Gabarda Gómez i Alberto Rodrigo Lahuerta, amb domicili a l'efecte de citacions i notificacions a 46466 Villar del Arzobispo, carrer de Segorbe, número 2, segon, cinquena, com a titulars de la concessió d'explotació minera, secció C), denominada San Antonio, número 1.367 del Registre Miner de València, han sol·licitat la iniciació de l'expedient d'expropiació forçosa de les finques rústiques registrades cadastralment com a parcel·les 391, 392 i 623 del polígon 1 corresponents al terme municipal de Villar del Arzobispo, incloses dins del perímetre de la mencionada concessió minera. Apareixen com a titulars en el Registre de la Propietat de Villar del Arzobispo, Inmaculada Hoyos Pérez i Carmen Palmira Pérez Contel, Francisca Martínez Dolz i Inmaculada Hoyos Pérez, respectivament.
  
L'atorgament de la mencionada concessió d'explotació porta implícita la declaració d'utilitat pública (article 105.2 de la Llei 22/1973, de 21 de juliol, de Mines), i la subsegüent aprovació del Projecte General d'Explotació i els plans de labors inicial i anuals següents de la indicada concessió porten així mateix implícita, d'acord amb l'article 105.3 de la Llei de Mines, i l'article 131.3 del Reial Decret 2.857/1978, de 28 d'agost, pel qual s'aprova el Reglament General per al Règim de la Mineria, la declaració de la necessitat d'ocupació dels terrenys afectats per l'avanç de l'explotació.
  
Per tot això, atés que es compleixen els requisits de l'article 15 i les condicions generals establides en l'article 17.2, ambdós relatius a la Llei d'Expropiació Forçosa de 16.12.1954, s'informa els titulars dels drets afectats per les expropiacions i qualsevol persona perquè en el termini de 20 dies, comptats a partir del dia següent a la publicació d'aquest anunci, aporten totes les dades que permeten la rectificació dels possibles errors en la descripció dels béns i drets afectats.
  
València, 14 d'octubre de 1999.- El director territorial: Alejandro Marín Arcas.
  
AVÍS
  
Per als subscriptors del DOGV
  
Recordem als subscriptors del DOGV que en finalitzar l'any, es renovarà automàticament la subscripció per a l'any 2000.
  
Si no interessa mantenir la suscripció, caldrà comunicar-ho abans del 10 de desembre, i indicar el número de subscriptor, al fax següent
  
Fax: 963 86 60 91